En lift kørte ind i kølerør som knækkede. En mand er tilskadekommen men uden for livsfare.

En maler er tirsdag eftermiddag blevet kørt til sygehuset efter en arbejdsulykke på Skagen Havn klokken 12.43. Her kørte manden, der arbejdede i et kølerum, den lift, han stod i, ind i et kølerør, så der gik hul på det. - Og så får han det her kolde ammoniak ud i hovedet, fortæller vagtchef Bruno Brix fra Nordjyllands Politi. - Arbejdstilsynet var egentlig på vej, men det er ikke til at arbejde derinde på grund af lugten, så stedet er afspærret indtil videre.